Vettvangsferð 4. áfanga um Dalabyggð og Reykhólasveit 13. ágúst 2019 Vettvangsferð um Dalabyggð og Reykhólasveit , 13. ágúst 2019 Vettvangsferð 4. áfanga rammaáætlunar um vernd og orkunýtingu landsvæða um Dalabyggð og Reykhólasveit 13. ágúst 2019 til að kanna áform um vindorkuver við Sólheima í Laxárdal , Hróðnýjarstaði og í Garpsdal Verkefnisstjórn rammaáætlunar hefur á þessu ári staðið fyrir 3 vinnufundum um virkjun vindorku , í janúar , maí og ágúst 2019 . Þar hafa sérfræðingar frá Scottish Natural Heritage verið aðalfyrirlesarar og miðlað áratuga reynslu Skota á þessu sviði , en íslenskir vísindamenn og sérfræðingar hafa einnig sagt frá sínum störfum sem varða virkjun vindorku . Vettvangsferðin var farin í kjölfar vinnufundar sem haldinn var mánudaginn 12. ágúst 2019 . Dagskrá þess fundar og lista þátttakenda má finna hér . Vettvangsferðin var skipulögð í samstarfi við sveitarstjórn Dalabyggðar og var bæði virkjanaaðilum og talsmönnum samtaka þeirra sem andvíg eru virkjunaráformum boðið að halda kynningar . 13. ágúst 2019 Sveitarstjórnarmenn frá Dalabyggð og fulltrúar Quadran Iceland slást í hópinn við Miðskóga – ekið inn Laxárdal og svæði fyrir fyrirhugað vindorkuver Quadran Iceland í landi Sólheima skoðað Komið að Hróðnýjarstöðum , gengið inn að virkjunarsvæði Storm Orku Hádegismatur í Dalakoti í Búðardal - Kynningar frá Quadran Iceland og samtökum þeirra sem andvíg eru virkjunaráformum í landi Hróðnýjarstaða - hagsmunir.is Ekið frá Búðardal að útsýnisstað í Saurbæ og nágrenni Garpsdals skoðað í fylgd fulltrúa EM Orku Kynning EM Orku og kaffi í Nesheimum Króksfjarðarnesi með fulltrúum sveitarstjórnar Reykhólahrepps Ekið til Reykjavíkur Þátttakendur : Aðild Guðrún Pétursdóttir Formaður verkefnisstjórnar Þórgnýr Dýrfjörð Verkefnisstjórn RA 4 Verkefnisstjórn RA 4 Verkefnisstjórn RA 4 Verkefnisstjórn RA 4 Verkefnisstjórn RA 4 Verkefnisstjórn RA 4 , varam Ása Lovísa Aradóttir Faghópur 1 , formaður Þorvarður Árnason Faghópur 2 , formaður Sveinn Runólfsson Sigþrúður Stella Jóhannsdóttir Faghópur 3 , formaður Magnfríður Júlíusdóttir Sigurður Jóhannesson Þorsteinn Sæmundsson Umhverfis - og auðlindaráðuneytið Háskóli Íslands Háskóli Íslands Sigurður Ásbjörnsson Guðmundur Ingi Ásmundsson Auður Önnu Magnúsdóttir Sveitarstjóri Dalabyggðar Oddviti , Sveitarstjórn Dalabyggðar Varaoddviti og varaformaður umhverfis - og skipulagsnefndarSveitarstjórn Dalabyggðar Formaður byggðaráðs , Sveitarstjórn Dalabyggðar Formaður umhverfis - og skipulagsnefndar , Sveitarstjórn Dalabyggðar Hópurinn hittist við BSÍ í blíðskaparveðri kl. 7:40 . Lagt var af stað kl 8 í bifreið frá Hópbílum og ekið rakleitt í Dalina , þar sem sveitarstjórnarmenn Dalabyggðar , fulltrúi Quadran Iceland og nokkrir norðanmenn slógust í hópinn við Miðskóga . Þaðan var ekið inn Laxárdal með leiðsögn Eyjólfs Ingva Bjarnasonar oddvita . Numið var staðar andspænis Sólheimum , þaðan sem sér vel yfir fyrirhugað virkjunarsvæði Quadran Iceland , sem er hluti af „ the French Quadran Internationald renewable energy group “ . Tryggvi Þór Herbertsson talsmaður Quadran Iceland og stjórnarmeðlimur í Quadran Iceland skýrði frá fyrirhugaðri framkvæmd og uppbyggingu í landi Sólheima . Fyrirtækið hyggjast reisa vindorkuver í tveimur áföngum , sem samtals vera upp á 126 MW og þar með að breyta 400 ha landi í iðnaðarsvæði . Annars vegar er fyrirhugaður 1 áfangi sem mun verða staðsettur norðan við veginn yfir Laxárdalsheiði . Samtals verður uppsett afl þar um 80 MW með 20 vindmyllum . Hver vindmylla verður með 100 m háu mastri og 60 m löngum spöðum , þannig að hámarkshæð spaða er um 160 m . Áfangi 2 er fyrirhugaður sunnan megin við veginn og er áætlað uppsett afl þar um 30 MW með 10 vindmyllum sem verða svipaðar að stærð og í áfanga 1 . Tryggvi Þór hélt síðan kynningu á áformum Quadran Iceland í hádegishléinu . Hópurinn virðir fyrir sér fyrirhugað virkjunarsvæði við Sólheima innst ( fremst ) í Laxárdal . Fyrirhugað er að fyrsti áfangi verði reistur norðan megin við veginn ( til vinstri ) og áfangi 2 sunnan við veginn . Þrátt fyrir súldina sást virkjanasvæðið ágætlega og grilla mátti í 100 m há rannsóknarmöstur á ásnum ofan við bæinn Sólheima ( mynd ÞS ) . Næst var ekið heim að Hróðnýjarstöðum , þar sem Storm Orka hefur keypt land og reist tvö 100 m há rannsóknarmöstur á fyrirhuguðu virkjunarsvæði . Gengið var frá Hróðnýjarstöðum til austurs í átt að rannsóknarmöstrum og staðnæmst þar sem góð yfirsýn fékkst yfir fyrirhugað virkjunarsvæði undir leiðsögn heimamanna og sveitarstjóra . Forsvarsmönnum Storm Orku , þeim Magnúsi og Sigurði Jóhannssonum hafði verið boðið að taka þátt í ferðinni , en þeir sáu sér það ekki fært , en veittu góðfúslegt leyfi til að farið yrði um land þeirra . Áætlun Storm Orku er að reisa 80 - 130 MW vindorkuver . Ekki er ljóst hvernig verkefninu verður skipt niður í áfanga en áætlað uppsett afl fyrsta áfanga , Storm 1 , verður 83.16 MW . Lögð hefur verið fram tillaga í sveitarstjórn um að breyta skipulagi á 419 ha lands í iðnaðarsvæði . Gert er ráð fyrir að notast verði við vindmyllur með aflgetu upp á 4 MW fyrir hverja myllu sem ná allt að + / - 200 m hæð ( sett fram með fyrirvara um tækniþróun vindmylla ) . Áætlanir á þessu stigi eru vindmyllur með 114 m turnhæð og 132 m þvermál spaða , sem þýðir 180 m í hæsta punkt . Endanlegur fjöldi vindmylla liggur ekki fyrir en miðað við aflgetu kerfisins upp á 84 MW má gera ráð fyrir 24 myllum ( Storm 1 , tillaga að matsáætlun , apríl 2019 ) . Horft yfir fyrirhugað virkjunarsvæði Storm Orku við Hróðnýjarstaði . Grilla má í annað rannsóknarmastrið , sem er um 100 m hátt ( mynd ÞS ) . Kristján Sturluson sveitarstjóri Dalabyggðar skýrir fyrir ferðafélögunum aðstæður í grennd við Hróðnýjarstaði ( mynd MG ) . Hádegisverður var snæddur í Dalakoti í Búðardal . Undir borðum kynnti Tryggvi Þór Herbertsson virkjunaráform Quadran Iceland og svaraði spurningum . Tryggvi Þór Herbertsson kynnti virkjunaráform Quadran Iceland við Sólheima í Laxárdal ( mynd MG ) . Síðan tóku til máls fulltrúar samtaka íbúa og fasteignaeigenda á nágrannajörðum Hróðnýjarstaða þau Steinunn M. Sigurbjörnsdóttir og Sævar Hjaltason en samtökin halda úti vefsíðunni hagsmunir.is , og skýrðu hvers vegna þau leggjast gegn vindorkuveri í landi Hróðnýjarstaða . Þeirra kynningu er einnig að finna hér og á www.hagsmunir.is Fulltrúar íbúa og fasteignaeigenda á nágrannajörðum Hróðnýjarstaða þau Steinunn M. Sigurbjörnsdóttir og Sævar Hjaltason kynntu sjónarmið þeirra sem ekki eru fylgjandi vindorkuveri við Hróðnýjarstaði ( mynd MG ) . Um klukkan 14:30 var ferðinni fram haldið og ekið að fyrirhuguðu vindorkuveri EM Orku í Garpsdal í Gilsfirði . EM Orka er í eigu EMP Holdings og Vestaas . Fulltrúar fyrirtækisins Ríkharður Örn Ragnarsson verkefnastjóri og Alexander Kelly sérfræðingur á fjármálasviði tóku á móti hópnum í Saurbæ . Ekið var á nokkra útsýnisstaði þar sem kynnt voru áform fyrirtækisins . Á breiðmyndum sem sýndar voru mátti sjá hvernig vindmyllurnar munu blasa við frá þessum svæðum . Einnig var ekið um Geiradal og horft yfir byggðina , væntanlegt vegstæði skoðað , ásamt tengivirki og væntanlegri staðsetningu jarðstrengja . EM Orka áformar að reisa allt að 130 MW vindorkuver í landi Garpsdals við Gilsfjörð . Forathugun gerir ráð fyrir allt að 35 vindmyllum og hver þeirra verður allt að 150 m há . Fyrirhugað er að reisa vindorkuverið innan eignarlands Garpsdals á allt að 3,3 km 2 svæði . Svæðið liggur í um 550 m hæð yfir sjó inn af Garpsdal ( Garpsdalur , Tillaga að matsáætlun , apríl 2019 ) . Horft yfir Gilsfjörðinn í átt að Garpsdal . Ríkarður Örn Ragnarsson ( t.h. ) og Kristján Jónasson halda á mynd þar sem væntanlegar vindmyllur eru sýndar ( mynd MG ) . Að lokinni kynningu úti í mörkinni var haldið að Nesheimum á Króksfjarðarnesi , en þar reka konur úr Reykhólahreppi Handverksmarkað og veitingasölu . Í Nesheimum voru mættir sveitarstjórnarmenn Reykhólahrepps og var samanlagður fjöldi fundarmanna í Nesheimum um 50 manns . Fundarmenn gæddu sér á veitingunum og létu freistast af fallegu handverki , en svo var kynningum fram haldið . Ríkharður Örn frá EM Orku flutti þar nánari kynningu á verkefninu og svaraði spurningum gesta . Kynningu Ríkarðs Arnar má finna hér . Í Nesheimum svigna kaffiborðin undan heimagerðu góðgæti ( mynd ÞS ) . Ríkarður Örn Ragnarsson hélt ítarlega kynningu á áformum EM Orku og svaraði spurningum fundarmanna ( myndir GM ) . Fundi var slitið kl 18 og ekið til Reykjavíkur . Á leiðinni til Reykjavíkur útskýrði Guðmundur Ingi Ásmundsson forstjóri Landsnets flutningskerfi raforku á Vesturlandi og greindi frá þeim breytingum sem nauðsynlegt eru að gera ef aukning verður á raforkuflutningum á svæðinu . Komið var til Reykjavíkur um kl 21 . Storm 1. 80 - 130 MW vindorkugarður , Hróðnýjarstöðum , Dalasýslu . Mat á umhverfisáhrifum . Tillaga að matsáætlun , apríl 2019 pdf . EM Orka . Allt að 130 MW vindorkugarður í Garpsdal , Reykhólahreppi , Austur-Barðarstrandarsýslu . Mat á umhverfisárhrifum . Tillaga að matsáætlun , apríl 2019 pdf .